
<<ΚΕΠΡΑΓΕΑ >>

ΥΠΟΠΡΟΓΡΑΜΜΑ   ΕΛΛΗΝΙΚΟΥ -ΑΡΓΥΡΟΥΠΟΛΗΣ     

                                                           Αγ. Βαρβάρας 36, Αργυρούπολη
16452

Π Ρ Ο Σ Κ Λ Η Σ Η  Ε Κ Δ Η Λ Ω Σ Η Σ  Ε Ν Δ Ι Α Φ Ε Ρ Ο Ν Τ Ο Σ
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας των Δήμων Αλίμου, Γλυφάδας και Ελληνικού - Αργυρούπολης, “ΚΕΠΡΑΓΕΑ”  σε συνεργασία με τον Εθνικό Οργανισμό Πρόληψης και Αντιμετώπισης Εξαρτήσεων (ΕΟΠΑΕ), για την κάλυψη των αναγκών του σε προσωπικό και για την προσήκουσα λειτουργία του υποπρογράμματος του Ελληνικού – Αργυρούπολης, ενδιαφέρεται να συνεργαστεί με  Ψυχολόγους με σύμβαση ανεξάρτητων υπηρεσιών, υπό καθεστώς έκδοσης τιμολογίου  παροχής υπηρεσιών για τις παρεχόμενες υπηρεσίες τους, για χρονικό διάστημα ενός (1)  έτους με δυνατότητα ανανέωσης και ως ακολούθως:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   
- Ψυχολόγοι ΠΕ: 2 θέσεις
ΑΜΟΙΒΗ-ΚΟΣΤΟΣ

Η  μηνιαία  αμοιβή ανά ψυχολόγο  ανέρχεται στο ποσό  των 1300€, συμπεριλαμβανομένων  όλων των νόμιμων  κρατήσεων, φόρων  καθώς και τυχόν  ασφαλιστικών  εισφορών σε περίπτωση υπαγωγής  του συνεργάτη  στο άρθρο 39 του Ν. 4387/2016.
ΩΡΑΡΙΟ   ΠΑΡΟΧΗΣ ΥΠΗΡΕΣΙΩΝ
Η παροχή των υπηρεσιών ορίζεται σε πέντε (5) ημέρες την εβδομάδα και το ωράριο  παροχής υπηρεσιών ορίζεται έως οχτώ (8) ώρες ημερησίως.                                                Το ωράριο συνεργασίας καθορίζεται και διαμορφώνεται από το ΚΕΠΡΑΓΕΑ  Υποπρόγραμμα Ελληνικού - Αργυρούπολης, ανάλογα και σύμφωνα με τις ανάγκες της λειτουργίας του.
ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ
Οι υποψήφιοι πρέπει:
I. Να είναι Έλληνες πολίτες.
Δικαιούνται να εκδηλώσουν ενδιαφέρον και πολίτες των Κρατών-μελών της Ευρωπαϊκής Ενώσεως σύμφωνα με τα οριζόμενα στο ν. 2431/1996 (Α' 175).
Για τους πολίτες αυτούς απαιτείται η γνώση της Ελληνικής γλώσσας σε βαθμό επαρκή για την άσκηση των καθηκόντων του οικείου κλάδου, η οποία αποδεικνύεται με πιστοποιητικό ελληνομάθειας (ν. 4027/2011, άρθρο 9) που χορηγείται από το Κέντρο Ελληνικής γλώσσας: α) ΥΠ.Π.Ε.Θ., Ανδρέα Παπανδρέου 37, Τ.Κ. 151 0 Αθήνα, τηλ. 2103443384 και 2103442322 και β) Καραμαούνα 1, Πλ. Σκρά, Τ.Κ. 55132 Θεσσαλονίκη, τηλ. 2313331540 επιπέδου: Δ’/Γ1 (Σ.Ε.). Επίσης αποδεικνύεται με αντίστοιχο πιστοποιητικό του Σχολείου της Ελληνικής γλώσσας του Αριστοτελείου Πανεπιστημίου Θεσσαλονίκης, (Πανεπιστημιούπολη Θεσσαλονίκης Τ.Κ. 54 006, Τηλ. 2310/997571-72-76), το οποίο χορηγείται ύστερα από σχετική εξέταση του ενδιαφερόμενου ή από άλλη σχολή ή σχολείο Ελληνικής Γλώσσας.
Δικαιούνται επίσης να εκδηλώσουν ενδιαφέρον και όσοι απέκτησαν την ελληνική ιθαγένεια με πολιτογράφηση αλλά δεν έχει παρέλθει έτος από την απόκτησή της, εφόσον, μέχρι την απόκτησή της ήταν υπήκοοι κράτους μέλους της Ευρωπαϊκής Ενώσεως.
Γίνονται επίσης δεκτοί Βορειοηπειρώτες, Κύπριοι Ομογενείς και Ομογενείς αλλοδαποί, που προέρχονται από την Κωνσταντινούπολη και από τα νησιά Ίμβρο και Τένεδο καθώς και ομογενείς εξ Αιγύπτου, χωρίς να απαιτείται πιστοποιητικό ελληνικής ιθαγένειας σύμφωνα με τα οριζόμενα στο ν.δ. 3832/1958 ως ισχύει, υπό την προϋπόθεση ότι η ιδιότητά τους ως Ελλήνων κατά το γένος και τη συνείδηση αποδεικνύεται με άλλους τρόπους.
Για όσους έχουν αποκτήσει την ελληνική ιθαγένεια με πολιτογράφηση πρέπει να έχει παρέλθει ένα (1) τουλάχιστον έτος από την απόκτησή της, μέχρι την ημερομηνία λήξεως της προθεσμίας υποβολής των αιτήσεων.
II. Ως κατώτατο όριο ηλικίας διορισμού ορίζεται το 21ο .
III. Να έχουν την υγεία και τη φυσική καταλληλότητα που τους επιτρέπει την εκτέλεση των καθηκόντων της θέσεως που επιλέγουν.
IV. Κατά το χρόνο λήξεως της προθεσμίας υποβολής των αιτήσεων και κατά τον χρόνο του διορισμού:
α) Να μην έχουν καταδικαστεί για κακούργημα σε οποιαδήποτε ποινή.
β) Να μην έχουν καταδικαστεί για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία ή δωροληψία, καταπίεση, απιστία περί την υπηρεσία, παράβαση καθήκοντος, συκοφαντική δυσφήμιση καθ΄ υποτροπή ή εγκλήματα της γενετήσιας ελευθερίας ή οικονομικής εκμετάλλευσης της γενετήσιας ζωής.
γ) Να μην είναι υπόδικοι λόγω παραπομπής με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε.
δ) Να μην έχουν λόγω καταδίκης στερηθεί τα πολιτικά τους δικαιώματα και δεν έχει λήξει ο χρόνος που ορίστηκε για τη στέρηση.
ε) Να μην τελούν είτε υπό στερητική δικαστική συμπαράσταση (πλήρη ή μερική) είτε υπό επικουρική δικαστική συμπαράσταση (πλήρη ή μερική) είτε υπό συνδυασμό και των δύο προηγουμένων.
στ) Να μην έχουν απολυθεί από θέση δημοσίου υπαλλήλου ή υπαλλήλου Ν.Π.Δ.Δ., Ο.Τ.Α., ή Ν.Π.Ι.Δ. του άρθρου 14 του ν.2190/1994 όπως αντικαταστάθηκε με το 5 άρθρο 1 παρ.1 του ν.2527/1997 ή Ν.Π.Ι.Δ. της παρ.3 του άρθρου 1 του ν.2527/1997, λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας για σπουδαίο λόγο οφειλόμενο σε υπαιτιότητα του εργαζομένου και δεν έχει παρέλθει πενταετία από την απόλυση.
Σημείωση: Η απονομή χάριτος δεν αίρει το κώλυμα από ποινική καταδίκη του υποψηφίου για διορισμό, εφόσον μέχρι την τελευταία ημέρα υποβολής των αιτήσεων δεν έχει εκδοθεί, κατά το άρθρο 47 παρ.1 του Συντάγματος, διάταγμα που να αίρει το σχετικό κώλυμα για το συγκεκριμένο υποψήφιο. Τα ανωτέρω κωλύματα διορισμού δεν ισχύουν για πρώην χρήστες εξαρτησιογόνων ουσιών, αποφοίτων αναγνωρισμένων θεραπευτικών προγραμμάτων του άρθρου 51 του ν. 4139/2013 (Α΄74) όπως αυτός έχει τροποποιηθεί και ισχύει σήμερα.
V. Οι άντρες μέχρι τη λήξη της προθεσμίας υποβολής των αιτήσεων να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές κατ’ αναλογία του άρθρου 5 του ν.2683/1999.
Εξαίρεση: Δεν απαιτείται εκπλήρωση των στρατιωτικών υποχρεώσεων για τους πολίτες κράτους-μέλους της Ευρωπαϊκής Ενώσεως, για τους οποίους δεν προβλέπεται στη χώρα τους τέτοια υποχρέωση και έχουν πολιτογραφηθεί ως Έλληνες πολίτες.
ΤΥΠΙΚΑ ΠΡΟΣΟΝΤΑ
Ψυχολόγος (Π.Ε.) :

ΑΠΑΡΑΙΤΗΤΑ ΤΥΠΙΚΑ ΠΡΟΣΟΝΤΑ
1. Πτυχίο Πανεπιστημιακής Εκπαίδευσης της ημεδαπής ή ισότιμης Σχολής της αλλοδαπής
2. Άδεια άσκησης επαγγέλματος Ψυχολόγου
ΣΥΝΕΚΤΙΜΩΜΕΝΑ ΤΥΠΙΚΑ ΠΡΟΣΟΝΤΑ
1. Η κατοχή δεύτερου τίτλου σπουδών σε αντικείμενο συναφές με το γνωστικό αντικείμενο της θέσης
2. Η κατοχή μεταπτυχιακού διπλώματος σε συναφές γνωστικό αντικείμενο
3. Η εμπειρία σε αντικείμενο συναφές με το γνωστικό αντικείμενο της θέσης.
4. Η εμπειρία και γνώση ή και προϋπηρεσία σε αναγνωρισμένους φορείς ψυχικής υγείας, στα εξής αντικείμενα:
- υποδοχή ατόμων που σχετίζονται με τις εξαρτήσεις και την ανάλογη παραπομπή τους.
- συμβουλευτική και υποστήριξη παιδιών, εφήβων και των οικογενειών τους.

- συμβουλευτική και  υλοποίηση ομάδων ψυχοεκπαίδευσης σε γονείς και ενήλικες.

- προγράμματα κοινωνικών και συναισθηματικών δεξιοτήτων παιδιών και εφήβων
- ψυχο-παιδαγωγική υποστήριξη  εκπαιδευτικών και τη συνεργασία με τη σχολική κοινότητα
- διασυνδετική συμβουλευτική με φορείς υγείας και νοσοκομεία.
- προγράμματα και δράσεις σε προσφυγικό και μεταναστευτικό πληθυσμό γονέων, παιδιών και εφήβων.

- υλοποίηση εργαστηρίων  διαμεσολάβησης μέσω τέχνης σε παιδιά και εφήβους.
- ανίχνευση δυσκολιών και διαταραχών αυτιστικού φάσματος και αναπτυξιακών προβλημάτων και την αντίστοιχη διασύνδεση με τους κατάλληλους φορείς .
5. Η πολύ καλή γνώση τουλάχιστον μίας ξένης γλώσσας
6. Η γνώση χρήσης Η/Υ
ΕΠΙΛΟΓΗ ΕΝΔΙΑΦΕΡΟΜΕΝΩΝ
Για την διαδικασία επιλογής λαμβάνονται υπόψη και μοριοδοτούνται οι εξής ομάδες κριτηρίων:
 (Α) Τυπικά και Εκπαιδευτικά προσόντα με συντελεστή βαρύτητας 30% 
(Β) Εμπειρία ή πρακτική σε συναφές γνωστικό αντικείμενο με συντελεστή βαρύτητας 25% 
(Γ) Συνέντευξη με συντελεστή βαρύτητας 45% 
Το συνολικό αποτέλεσμα της μοριοδότησης κάθε ομάδας κριτηρίων ανά ενδιαφερόμενο πολλαπλασιάζεται με τον αντίστοιχο συντελεστή βαρύτητας και εξάγεται το συνολικό άθροισμα. Η συνολική βαθμολογία των κριτηρίων εξάγεται με προσέγγιση δύο (2) δεκαδικών ψηφίων.
  ΚΡΙΤΗΡΙΑ ΚΑΤΑΤΑΞΗΣ – ΠΙΝΑΚΑΣ ΒΑΘΜΟΛΟΓΗΣΗΣ
	A/A
	ΚΡΙΤΗΡΙΑ ΚΑΤΑΤΑΞΗΣ ΠΑΝΕΠΙΣΤΗΜΙΑΚΗΣ –ΤΕΧΝΟΛΟΓΙΚΗΣ & ΔΕΥΤΕΡΟΒΑΘΜΙΑΣ
ΕΚΠΑΙΔΕΥΣΗΣ
	ΜΟΝΑΔΕΣ ΚΑΤΑ ΚΑΤΗΓΟΡΙΑ

	
	
	ΠΕ

	(Α)
ΤΙΤΛΟΙ ΣΠΟΥΔΩΝ (ΤΥΠΙΚΑ & ΕΚΠΑΙΔΕΥΤΙΚΑ ΠΡΟΣΟΝΤΑ)

	1
	Βαθμός βασικού τίτλου σπουδών Ψυχολογίας
	Βαθμός Χ 60

	2
	Δεύτερος τίτλος σπουδών σε αντικείμενο συναφές με το γνωστικό αντικείμενο της θέσης και της ίδιας εκπαιδευτικής βαθμίδας (επιπέδου) με τον τίτλο σπουδών που απαιτείται
σύμφωνα με την προκήρυξη
	100

	ΜΕΤΑΠΤΥΧΙΑΚΟΙ  ΤΙΤΛΟΙ (*)

	3
	Αυτοτελής Μεταπτυχιακός τίτλος ετήσιας τουλάχιστον
φοίτησης στο γνωστικό αντικείμενο της θέσης
	100


	(*) Σε περίπτωση κατοχής επιπλέον του ενός διδακτορικών διπλωμάτων συναφών με το αντικείμενο της προκηρυσσόμενης θέσης, αυτά λαμβάνουν συνολικά 70 μόρια. Σε περίπτωση κατοχής επιπλέον του ενός μεταπτυχιακών τίτλων συναφών με το αντικείμενο της προκηρυσσόμενης θέσης, αυτά
λαμβάνουν συνολικά 50 μόρια.

	ΓΝΩΣΗ ΞΕΝΗΣ ΓΛΩΣΣΑΣ (**)

	4
	Άριστη γνώση ξένης γλώσσας
	50

	5
	Πολύ καλή γνώση ξένης γλώσσας
	30

	6
	Καλή γνώση ξένης γλώσσας
	10

	(**) Ανώτατο όριο μοριοδότησης της πιστοποιημένης γλωσσομάθειας είναι 100 μόρια.

	ΓΝΩΣΗ ΗΛΕΚΤΡΟΝΙΚΟΥ ΥΠΟΛΟΓΙΣΤΗ

	7
	Γνώση χειρισμού Η/Υ στα αντικείμενα:
(α) επεξεργασίας κειμένων, (β) υπολογιστικών φύλλων και (γ) υπηρεσιών διαδικτύου
	40

	(Β)
ΕΜΠΕΙΡΙΑ ΣΕ ΣΥΝΑΦΕΣ ΓΝΩΣΤΙΚΟ ΑΝΤΙΚΕΙΜΕΝΟ***

	8
	Εμπειρία ή πρακτική στο αντικείμενο της προς πλήρωση  θέσης, (εκτός φορέων πρόληψης).
	7 ανά μήνα

	9
	Εμπειρία ή πρακτική στο τομέα της πρόληψης των εξαρτήσεων, σε αναγνωρισμένους φορείς πρόληψης
	14 ανά μήνα

	(***)Ανώτατο όριο μοριοδότησης χρόνου εργασιακής εμπειρίας συνολικά 84 μήνες, 


	(Γ)
	ΣΥΝΕΝΤΕΥΞΗ

	10
	4 θεματικές ενότητες :
Α. ΕΠΑΓΓΕΛΜΑΤΙΚΟ ΠΡΟΦΙΛ
Β. ΚΙΝΗΤΟΠΟΙΗΣΗ - ΚΙΝΗΤΡΟ ΓΙΑ ΕΡΓΑΣΙΑ ΣΤΟ ΠΕΔΙΟ ΤΩΝ ΕΞΑΡΤΗΣΕΩΝ
Γ. ΔΙΑΠΡΟΣΩΠΙΚΕΣ ΔΕΞΙΟΤΗΤΕΣ ΕΠΙΚΟΙΝΩΝΙΑΣ - ΚΟΙΝΩΝΙΚΕΣ ΔΕΞΙΟΤΗΤΕΣ
Δ. ΔΥΝΑΤΟΤΗΤΑ ΠΡΟΣΑΡΜΟΓΗΣ ΣΤΙΣ ΑΠΑΙΤΗΣΕΙΣ ΤΗΣ ΘΕΣΗΣ
το περιεχόμενο και κριτήρια των οποίων αναλύεται κατωτέρω
	ανώτατο 1000 μόρια (250 ανά θεματική ενότητα)

	
	
	


ΔΙΑΔΙΚΑΣΙΑ ΕΠΙΛΟΓΗΣ ΕΝΔΙΑΦΕΡΟΜΕΝΩΝ
Η τελική επιλογή θα γίνει από τριμελή Επιτροπή Επιλογής και ύστερα από συνέντευξη.
Η Γραμματεία της Επιτροπής Επιλογής καταρτίζει πίνακα των ενδιαφερομένων που υποβάλλουν αιτήσεις εκπρόθεσμες ή που δεν πληρούν τα γενικά προσόντα ή τα ελάχιστα τυπικά προσόντα συμμετοχής στην Πρόσκληση Εκδήλωσης Ενδιαφέροντος, καθώς και πίνακα αυτών που πληρούν τις σχετικές προϋποθέσεις για να συνεχίσουν στη διαδικασία επιλογής.
Οι πίνακες αυτοί διαβιβάζονται στην Επιτροπή Επιλογής η οποία ελέγχει και αποφασίζει για την οριστικοποίηση των ανωτέρω πινάκων.
Στη συνέχεια η Επιτροπή Επιλογής προβαίνει σε σειρά κατάταξης των υποψηφίων βάσει της  μοριοδότησή τους για την ομάδα κριτηρίων (Α) και (Β) και καταρτίζει προσωρινό πίνακα κατάταξης.
Οι Πίνακες αυτοί (Πίνακας υποψηφίων που αποκλείστηκαν για τυπικούς λόγους και Προσωρινοί πίνακες κατάταξης) αναρτώνται στην  έδρα της “ΚΕΠΡΑΓΕΑ” (Αγ. Βαρβάρας 36, Αργυρούπολη) καθώς και στην ιστοσελίδα του υποπρογράμματος Ελληνικού - Αργυρούπολης (www.kpiliotropio.gr).
Βάσει της σειράς κατάταξης, όπως αυτή θα προκύψει από το άθροισμα της βαθμολόγησης των ομάδων κριτηρίων (Α) & (Β), θα κληθούν να συμμετέχουν σε δομημένη συνέντευξη οι πέντε (5) πρώτοι εκ των υποψηφίων στην προκηρυσσόμενη θέση και ειδικότητα.
Εάν ο αριθμός των εν λόγω υποψηφίων είναι μικρότερος των πέντε (5), τότε θα κληθεί το σύνολο των υποψηφίων.
Αναλυτικά, οι θεματικές ενότητες αξιολόγησης των υποψηφίων κατά τη δομημένη συνέντευξη έχουν ως εξής :
Α. ΕΠΑΓΓΕΛΜΑΤΙΚΟ ΠΡΟΦΙΛ
1. Γνώσεις και βιβλιογραφική ενημερότητα για το επαγγελματικό αντικείμενο
2. Εκπαιδεύσεις και σεμινάρια για το επαγγελματικό αντικείμενο, ιδίως πρόσφατα
3. Εθελοντισμός ή κοινωνική προσφορά (πχ. συμμετοχή σε ΜΚΟ, κλπ)
4. Άλλη σχετική με το επαγγελματικό αντικείμενο δραστηριότητα
Β. ΚΙΝΗΤΟΠΟΙΗΣΗ - ΚΙΝΗΤΡΟ ΓΙΑ ΕΡΓΑΣΙΑ ΣΤΟ ΠΕΔΙΟ ΤΗΣ ΠΡΟΛΗΨΗΣ ΤΩΝ ΕΞΑΡΤΗΣΕΩΝ ΚΑΙ ΠΡΟΑΓΩΓΗΣ ΨΥΧΟΚΟΙΝΩΝΙΚΗΣ ΥΓΕΙΑΣ
1. Εκπαιδεύσεις και σεμινάρια για πρόληψη εξαρτήσεων -εξαρτήσεις
2. Γνώσεις και στάσεις για τις εξαρτήσεις
3. Εθελοντισμός ειδικά στον χώρο της πρόληψης των εξαρτήσεων
4. Επαγγελματική δραστηριότητα στον χώρο της πρόληψης των εξαρτήσεων
Γ. ΔΙΑΠΡΟΣΩΠΙΚΕΣ ΔΕΞΙΟΤΗΤΕΣ ΕΠΙΚΟΙΝΩΝΙΑΣ - ΚΟΙΝΩΝΙΚΕΣ ΔΕΞΙΟΤΗΤΕΣ
1. Στάση κατά τη συνέντευξη (λεκτική και εξωλεκτική) ως προς την Επιτροπή
2. Στάση κατά τη συνέντευξη ως προς τους άλλους υποψηφίους
3. Επικοινωνίας κατά τη συνέντευξη, λεκτικές ικανότητες, κοινωνικές δεξιότητες
4. Παράδειγμα δεξιοτήτων (πχ. επίλυση συγκρούσεων, ιεραρχική διαδικασία)
Δ. ΔΥΝΑΤΟΤΗΤΑ ΠΡΟΣΑΡΜΟΓΗΣ ΣΤΙΣ ΑΠΑΙΤΗΣΕΙΣ ΤΗΣ ΘΕΣΗΣ
1. Φιλοσοφία ζωής, επαγγελματική φιλοσοφία, στάσεις, πεποιθήσεις, προκαταλήψεις
2. Προϋπηρεσία σε παρόμοια θέση (ακόμη και σε άλλο αντικείμενο)
3. Παράδειγμα προσαρμοστικότητας (πχ. αντίδραση σε μία καινοφανή κατάσταση)
4. Παράδειγμα εργασίας σε ομάδες
Κατά τη συνέντευξη όλοι οι υποψήφιοι απαντούν σε όμοιες ή παρεμφερείς ερωτήσεις που σχετίζονται με τις ανωτέρω θεματικές ενότητες.
Κάθε μέλος της Επιτροπής Επιλογής ξεχωριστά αξιολογεί το επίπεδο (Ανεπαρκές, Ικανοποιητικό, Καλό, Πολύ Καλό, Εξαιρετικό) των υποψηφίων για κάθε θεματική ενότητα με βαθμολογούμενη κλίμακα και καταχωρεί τη βαθμολογία της συνέντευξης ανά υποψήφιο, σε αντίστοιχο φύλλο αξιολόγησης.
Το ανώτατο όριο βαθμολογίας της συνέντευξης καθορίζεται για τους υποψηφίους σε χίλια (1000) μόρια (250 ανά θεματική ενότητα).
Κάθε μέλος της Επιτροπής Επιλογής καταχωρεί τη βαθμολογία της συνέντευξης, ανά υποψήφιο, σε αντίστοιχο φύλλο αξιολόγησης.
Σε περίπτωση που συμμετέχοντες στη συνέντευξη λάβουν τελική μοριοδότηση κατώτερη των 500 μορίων κατά τα ως άνω οριζόμενα, η Επιτροπή Επιλογής δύναται να καλεί για συνέντευξη, σύμφωνα με την αρχική σειρά κατάταξης, αριθμό υποψηφίων ίσο με το σύνολο όσων έλαβαν μοριοδότηση κατώτερη των 500 μορίων.
Επίπεδα βαθμολόγησης (ανά θεματική ενότητα)
0. 
01-50 Ανεπαρκές (δεν κατανοεί/ δεν απαντά/ απαντά λανθασμένα)
1. 
51-100 Ικανοποιητικό (βασική κατανόηση, απαντά ικανοποιητικά)
2. 
101-150 Καλό (καλή κατανόηση, καλή απάντηση)
3. 
151-200 Πολύ καλό (πλήρης κατανόηση, πλήρης/βέλτιστη απάντηση)
4. 
201-250 Εξαιρετικό (ικανότητες πέραν του συνηθισμένου / απαιτούμενου)
Με το πέρας της συνέντευξης, η Επιτροπή Επιλογής καταρτίζει τον τελικό πίνακα κατάταξης κατά αξιολογική σειρά βάσει της βαθμολογίας και τον υποβάλει με το σχετικό πρακτικό στο Δ.Σ. του “ΚΕΠΡΑΓΕΑ” για δημοσιοποίηση.
Ο ως άνω πίνακας κατάταξης αναρτάται στην  έδρα του “ΚΕΠΡΑΓΕΑ” (Αγ. Βαρβάρας 36, Αργυρούπολη 16452) καθώς και στην ιστοσελίδα του “υποπρογράμματος Ελληνικού - Αργυρούπολης” (www.kpiliotropio.gr).
ΕΝΣΤΑΣΕΙΣ ΚΑΤΑ ΤΟΥ ΠΙΝΑΚΑ ΚΑΤΑΤΑΞΗΣ
Οι υποψήφιοι έχουν δικαίωμα ένστασης κατά του πίνακα κατάταξης μέσα σε προθεσμία τριών (3) ημερών από της επομένης της ανάρτησής του.
Οι ενστάσεις εξετάζονται από το Δ.Σ. του “ΚΕΠΡΑΓΕΑ”, το οποίο αποφαίνεται με αιτιολογημένη απόφασή του.
Κατά την εξέταση της ένστασης παρίσταται ο Πρόεδρος της Επιτροπής Επιλογής.
Μετά την εξέταση των ενστάσεων, η Επιτροπή Επιλογής οριστικοποιεί τον πίνακα κατάταξης και τα αρμόδια όργανα του “ΚΕΠΡΑΓΕΑ” καλούν τον ενδιαφερόμενο που θα συνεργαστεί με το Κέντρο Πρόληψης να υπογράψει εντός ευλόγου χρόνου τη σχετική σύμβαση.
Σε περίπτωση αρνήσεως αποδοχής της συνεργασίας από τον επιλεγέντα, τη θέση του καταλαμβάνει ο αμέσως επόμενος σύμφωνα με τον πίνακα κατάταξης.
Ο ως άνω καταρτιζόμενος πίνακας, κατά ειδικότητα, ισχύει για ένα έτος από της καταρτίσεώς του, και μόνο για τον φορέα για τον οποίο καταρτίστηκε, η δε συνεργασία διενεργείται σύμφωνα με τη σειρά κατάταξης του πίνακα.
Σε περίπτωση αποχώρησης συνεργάτη, αυτός αντικαθίσταται από τον επόμενο εγγεγραμμένο στον ως άνω πίνακα της οικείας ειδικότητος κατά την σειρά εγγραφής σε αυτόν και απασχολείται για το υπολειπόμενο, κατά περίπτωση, χρονικό διάστημα και μέχρι συμπληρώσεως της εγκεκριμένης διάρκειας της σύμβασης παροχής ανεξάρτητων υπηρεσιών.
ΑΙΤΗΣΕΙΣ – ΔΙΑΔΙΚΑΣΙΑ
Οι ενδιαφερόμενοι, οι οποίοι κατέχουν τα γενικά και απαραίτητα τυπικά προσόντα των προκηρυσσόμενων θέσεων, όπως αυτά αναγράφονται ανωτέρω, πρέπει:
Ι. Να αποστείλουν ΜΟΝΟ με συστημένη επιστολή στο ΚΕΠΡΑΓΕΑ υποπρόγραμμα Ελληνικού - Αργυρούπολης”  στη διεύθυνση:
ΚΕΠΡΑΓΕΑ ,υποπρόγραμμα Ελληνικού-Αργυρούπολης, Αγ. Βαρβάρας 36, Αργυρούπολη  16452
Για την Πρόσκληση Εκδήλωσης Ενδιαφέροντος :
Θέση : (αναλυτικά η ειδικότητα)
τα ακόλουθα δικαιολογητικά:
1. Συμπληρωμένη και υπογεγραμμένη την Αίτηση-Υπεύθυνη Δήλωση, την οποία μπορούν να εκτυπώσουν από την ηλεκτρονική διεύθυνση www.kpiliotropio.gr.
Ανυπόγραφες αιτήσεις δεν γίνονται δεκτές.
Η αίτηση επέχει θέση υπεύθυνης δήλωσης του άρθρου 8 του ν.1599/1986 και η ανακρίβεια των δηλούμενων στοιχείων επισύρει τις προβλεπόμενες ποινικές και διοικητικές κυρώσεις.
2. Βιογραφικό Σημείωμα
3. Φωτοαντίγραφο των δύο όψεων του ατομικού δελτίου ταυτότητας ή της σχετικής προσωρινής βεβαίωσης της αρμόδιας αρχής ή των κρίσιμων σελίδων του διαβατηρίου (δηλ. αυτών όπου αναφέρονται ο αριθμός και τα στοιχεία ταυτότητας του κατόχου)
4. Τίτλοι Σπουδών (βλ. ΠΑΡΑΡΤΗΜΑ Ι).
5. Φωτοαντίγραφο άδειας άσκησης επαγγέλματος, όπου απαιτείται.
6. «ΑΝΑΛΥΤΙΚΟΣ ΠΙΝΑΚΑΣ ΥΠΟΛΟΓΙΣΜΟΥ ΕΠΑΓΓΕΛΜΑΤΙΚΗΣ ΕΜΠΕΙΡΙΑΣ» (βλ. ΠΑΡΑΡΤΗΜΑ II) με επισυναπτόμενα τα δικαιολογητικά απόδειξής της :
i.Βεβαίωση του οικείου ασφαλιστικού φορέα, στην οποία να αναγράφεται η διάρκεια της ασφάλισης
ii.Υπεύθυνη Δήλωση του υποψηφίου, κατά το άρθρο 8 του ν. 1599/1986, στην οποία να δηλώνονται, επακριβώς, ο χρόνος και το είδος της εμπειρίας του καθώς και τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται για νομικό πρόσωπο
iii.Σε ειδικές περιπτώσεις και με τυχόν δικαστική απόφαση, από την οποία να προκύπτει το είδος της παρασχεθείσας εργασίας και η χρονική διάρκεια της παροχής της
iv.Οι μισθωτοί του δημοσίου τομέα μπορούν, εναλλακτικά, αντί της βεβαίωσης του ασφαλιστικού φορέα και της υπεύθυνης δήλωσης, να προσκομίσουν βεβαίωση του οικείου φορέα του δημοσίου τομέα , από την οποία να προκύπτει το είδος και η χρονική διάρκεια της εμπειρίας
7.   Πιστοποίηση Γλωσσομάθειας, εφόσον την επικαλείται ο υποψήφιος στην αίτηση συμμετοχής του (ΠΑΡΑΡΤΗΜΑ Ι).
8. Πιστοποίηση Γνώσης Χρήσης Η/Υ, εφόσον την επικαλείται ο υποψήφιος στην αίτηση συμμετοχής του (ΠΑΡΑΡΤΗΜΑ Ι).
9. Πιστοποιητικό εκπλήρωσης στρατιωτικών υποχρεώσεων.
Η προθεσμία υποβολής της Αίτησης-Υπεύθυνης Δήλωσης με τα επισυναπτόμενα δικαιολογητικά αρχίζει την 09 Σεπτεμβρίου  2026 και λήγει την Παρασκευή 18 Σεπτεμβρίου 2026.

Το εμπρόθεσμο της ταχυδρομικής αποστολής αυτών κρίνεται με βάση την ημερομηνία της ταχυδρομικής σήμανσης.
Αιτήσεις που υποβλήθηκαν πριν από την Τετάρτη 09 Σεπτεμβρίου  2026 ή που θα υποβληθούν μετά την Παρασκευή 18 Σεπτεμβρίου 2026, δεν θα ληφθούν υπ’ όψιν.
Κάθε ενδιαφερόμενος μπορεί να υποβάλει μία μόνο αίτηση. Η υποβολή περισσοτέρων της μιας αιτήσεων για ειδικότητες της ίδιας Πρόσκλησης Εκδήλωσης Ενδιαφέροντος συνεπάγεται αυτοδικαίως τον αποκλεισμό του ενδιαφερόμενου από την περαιτέρω διαδικασία.
ΕΙΔΙΚΕΣ ΕΠΙΣΗΜΑΝΣΕΙΣ
1. Η αίτηση συμμετοχής στην Πρόσκληση Εκδήλωσης Ενδιαφέροντος ισοδυναμεί με αποδοχή των όρων της.
2. Το  “ΚΕΠΡΑΓΕΑ”, υποπρόγραμμα Ελληνικού-Αργυρούπολης προσλαμβάνει το προσωπικό με σύμβαση παροχής ανεξάρτητων υπηρεσιών από την υπογραφή της σύμβασης μετά την κατάρτιση των πινάκων κατάταξης των ενδιαφερομένων. Προσληφθέντες οι οποίοι αποχωρούν πριν από την λήξη της σύμβασής τους, αντικαθίστανται με άλλους από τους εγγεγραμμένους και δια θέσιμους στον πίνακα της οικείας ειδικότητας, κατά την σειρά εγγραφής τους σε αυτόν.
3. Τα προσόντα, τα κριτήρια ή οι ιδιότητες που αναγράφονται από τον υποψήφιο στην αίτηση συμμετοχής του, πρέπει να υφίστανται κατά την ημερομηνία λήξης της προθεσμίας υποβολής των αιτήσεων. Από το περιεχόμενο των αποδεικτικών εγγράφων ή βεβαιώσεων πρέπει να προκύπτει ότι το συγκεκριμένο προσόν, κριτήριο ή ιδιότητα υπήρχε κατά την ημέρα λήξης της προθεσμίας υποβολής των αιτήσεων.
4. Η αξιολόγηση των ενδιαφερόμενων είναι αποκλειστικά βάσει μοριοδότησης ενός εκάστου και δεν γίνεται με συγκριτική αξιολόγηση.
5. Οι ενδιαφερόμενοι έχουν την δυνατότητα πρόσβασης σε στοιχεία που αφορούν τους λοιπούς συνυποψήφιους, τα οποία αποτέλεσαν τη βάση αξιολόγησης των ενδιαφερομένων, προκειμένου να ασκήσουν τα δικαιώματά τους κατά των σχετικών αποφάσεων ή πινάκων, σύμφωνα με τη νόμιμη διαδικασία.
ΠΛΗΡΟΦΟΡΙΕΣ
Για πληροφορίες, οι ενδιαφερόμενοι μπορούν να ανατρέχουν στην ιστοσελίδα του “Υποπρογράμματος Ελληνικού - Αργυρούπολης”, www.kpiliotropio.gr. και στα τηλέφωνα 2109961000 κατά τις ώρες 10:00 – 13:00.
Περίληψη της παρούσας θα δημοσιευθεί στο διαδίκτυο στην ιστοσελίδα του “Υποπρογράμματος Ελληνικού - Αργυρούπολης”, www.kpiliotropio.gr
  και θα αναρτηθεί στην έδρα του “ΚΕΠΡΑΓΕΑ”, Αγ. Βαρβάρας 36, Αργυρούπολη 16452
Ο Πρόεδρος του Δ.Σ
ΚΩΝ/ΝΟΣ ΜΗΝΟΠΟΥΛΟΣ 


